**ELŐTERJESZTÉS**

**Körmend város Önkormányzata Képviselő-testülete 2016. október 4-i ülésére**

**Tisztelt Képviselő-testület!**

A hulladékelszállítás és ártalmatlanítás körében 2012-ben új törvényi szabályozás született, mely aztán további jogszabály alkotásokkal ma ott tart, hogy felállításra került a Nemzeti Hulladékgazdálkodási Koordináló és Vagyonkezelő Zrt, amely egy koordináló tevékenységet lát el jelenleg az állam és a közszolgáltatók között.

Időközben egy jogszabály előírta az Önkormányzatok számára azt is, hogy módosítsák a megkötött hulladékgazdálkodási közszolgáltatási szerződéseiket tekintettel arra, hogy a díjat már nem a közszolgáltató, hanem a fenti szerv szedi be.

Kérem ezért a Testületet, hogy a megkötött szerződést módosítani szíveskedjék a melléklet szerint, mindez törvényi kötelezettség is egyben.

**HATÁROZATI JAVASLAT**

Körmend város Önkormányzata Képviselő-testülete a Müllex Közszolgáltató Kft-vel 2012. december 20-án megkötött közszolgáltatási szerződést a melléklet szerint módosítja, egyben felhatalmazza a polgármestert a módosító okirat aláírására.

Körmend, 2016. szeptember 28.

**Bebes István**

**polgármester**